अटेर उपचुनाव: सुरक्षाबल सैनिक की GUN छीनी, कांग्रेस प्रत्याशी कटारे पर पथराव - क्लिक करें | No 1 Hindi News Portal of Central India (Madhya Pradesh) | हिन्दी समाचार
अटेर उपचुनाव: सुरक्षाबल सैनिक की GUN छीनी, कांग्रेस प्रत्याशी कटारे पर पथराव
भोपाल। भिंड जिले से खबर आ रही है कि अटेर उपचुनाव के दौरान कई जगह उपद्रव हुए। बदमाशों ने कांग्रेस प्रत्याशी हेमंत कटारे की एसयूवी पर पथराव किया। जिससे उसके कांच टूट गए। एक बूथ पर उपद्रवियों ने सुरक्षाबल के हथियारबंद सैनिक से बंदूक छीन ली। बताया जा रहा है कि वहां पर एक एक व्यक्ति ने कई कई वोट ईवीएम मशीन में डाले। मौजूद मतदान कर्मचारी उनके आदेश का पालन करते रहे।
वोटरों को धमका रहे थे 6 थानों के टीआई
इससे पहले कांग्रेस प्रत्याशी हेमंत कटारे की शिकायत के बाद चुनाव आयोग ने बड़ी कार्रवाई करते हुए अटारे में 6 थाना प्रभारियों को हटा दिया। हेमंत कटारे का कहना था कि ये पुलिसवाले वोटरों को जबरदस्ती धमका रहे थे। शनिवार देर रात जारी आदेश के मुताबिक, अटेर, बरोही, पावई, फूफ, सुरपुरा और ऊमरी के थाना प्रभारी हटाए गए है। सभी थानों का चार्ज नायब तहसीलदारों को दिया गया है।
जानकारी मिल रही है कि सांकरी और भोनपुर मतदान केंद्रों पर उपद्रवियों ने कब्जा कर लिया। इस दौरान पुलिस एवं मीडिया वाहनों पर भी पथराव किया गया। बताया जा रहा है कि मौके पर पैरामिलिट्री फोर्स के जवान दिखाई नहीं दे रहे हैं।